มาร้านนี้จากคำแนะนำของเว็ปที่ขึ้นในเฟสบุ๊คแล้วรู้สึกสนใจมาก ด้วยที่ว่าตัวเองเป็นคนชอบทานเนื้อ วันนี้มีโอกาสจึงแวะไปทานค่ะ ร้านนี้หาไม่อยากเรย ถ้าเข้ามาในย่านRCAทางฝั่งTop พอข้ามสะพานไปร้านจะอยู่ทางซ้ายมือร้านแรกเรยค่ะ ส่วนที่จอดรถคงไม่ต้องพูดถึง ลุ้นเอาหน้าร้านเรยค่ะเพราะย่านนี้คนไปเยอะทุกวันอยู่แล้ว 
พอเข้าไปในร้านบรรยากาศโดยรวมเป็นแนวสเต๊กเฮาส์สไตล์อินดัสเทรียลลอฟต์ และมองเห็นตู้ที่เก็บเนื้อสดๆเอาไว้ให้เราเลือกในส่วนที่ต้องการจะทาน คอนเซ็ปท์ของร้านเป็นแบบButcheryที่ลูกค้าสามารถเลือกสรรค์สัดส่วนและขนาดตามที่ต้องการได้ ทางร้านไม่ได้เสิร์ฟแต่เนื้อนะคะ หมูปลาไก่มีหมดค่ะ เป็นแบบคุณภาพที่คัดสรรแล้วทั้งนั้นเรย
วันนี้เราเลือก ทาน 55 day dry aged ribeye ค่ะ เราเอา1ชิ้นเต็ม น้ำหนักประมาณ260gได้ค่ะ (ถ้าจำไม่ผิดนะ) สั่งไประดับมีเดี้ยม แล้วพนักงานจะถามเราว่าจะเอาซอสอะไรทานคู่กัน ที่จำได้เหมือนจะมี ซีฟู้ด วาซาบิซอส ซอสเห็ด และอะไรอีกอย่างนี่แหละค่ะแต่ลืม???? และก็สั่ง potato wedges กับ น้ำผึ้งมะนาวค่ะ 
อาหารรอไม่นาน รสชาติขอบอกว่าไม่ผิดหวังค่ะ เนื้ออร่อย นุ่มกำลังดี รู้สึกว่าไม่ต้องทานกับซอสเรยก็ได้เพราะรสชาติดีมาก มีความอยากกินอีกเรื่อยๆ แต่เอาจริงๆชิ้นเดียวก็อิ่มแล้ว 
สำหรับใครที่ชอบทานเนื้อ แนะนำร้านนี้ค่ะ